Diari Oficial de la Generalitat Valenciana


Sumari del DOGV 10923, del 30-12-2024 (2024/13095)

RESOLUCIÓ de 19 de desembre de 2024, directora general de Persona, per la qual, en estimació de recursos de reposició, es modifica la Resolució de 8 de juliol de 2024, per la qual se sol·licita documentació a les persones aspirants aprovades amb dret a optar a plaça en el concurs oposició de consolidació d'ocupació per a la provisió de vacants del cos superior tècnic de salut pública de l'Administració de la Generalitat, escala de veterinària de salut pública (A1-S03-07), personal funcionari d'administració especial, dependents de la Conselleria de Sanitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10500

Data del DOGV
:   30-12-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/13543

CVE
:   QFZR-F-3638-46296

Data del document
:   19-12-2024

Organisme emissor
:   Conselleria de Sanitat

Tipus de document
:   Resolució

Mitjançant la Resolució de 8 de juliol de 2024, de la directora general de Personal se sol·licita documentació a les persones aspirants aprovades amb dret a optar a plaça en el concurs oposició de consolidació d'ocupació per a la provisió de vacants del cos superior tècnic de salut pública de l'Administració de la Generalitat, escala de veterinària de salut pública (A1-S03-07), personal funcionari d'administració especial, dependents de la Conselleria de Sanitat.

Contra l'esmentada resolució, diverses persones interessades van interposar recurs de reposició davant la Direcció General de Personal, mostrant la seua disconformitat amb la resolució mencionada, en haver inclòs en els llistats a dos persones amb plaça en propietat del mateix cos i escala.

Finalitzat el procediment de revisió en via administrativa, s'han resolt els recursos de reposició per la Direcció General de Personal i notificat a les persones interessades les respectives resolucions estimatòries i desestimatòries, en virtut de les quals es modifica la resolució definitiva del concurs oposició de consolidació d'ocupació per l'orde de puntuació total aconseguida.

De conformitat amb l'anteriorment exposat i fent ús de la competència atribuïda per l'article 17 del Decret 135/2023, de 10 d'agost, del Consell, d'aprovació del Reglament orgànic i funcional de la Conselleria de Sanitat,

RESOLC

Modificar la Resolució de 8 de juliol de 2024, de la directora general de Personal, per la qual se sol·licita documentació a les persones aspirants aprovades amb dret a optar a plaça en el concurs oposició de consolidació d'ocupació per a la provisió de vacants del cos superior tècnic de salut pública de l'Administració de la Generalitat, escala de veterinària de salut pública (A1-S03-07), personal funcionari d'administració especial, dependents de la Conselleria de Sanitat, publicant en l'annex I, de manera íntegra, el llistat definitiu del concurs oposició de consolidació d'ocupació, per l'orde de puntuació total aconseguida, amb les modificacions corresponents després de l'estimació dels indicats recursos de reposició.

La sol·licitud de places es realitzarà en etapa posterior conforme al resolc dècim de la Resolució de 16 de desembre de 2022, del conseller de Sanitat Universal i Salut Pública, d'adopció de les mesures necessàries per a l'execució i desenrotllament del capítol I del Decret 71/2022, de 27 de maig, del Consell, pel qual s'adapten les ofertes d'ocupació pública aprovades i pendents de convocatòria, s'executa la Llei 20/2021, de 28 de desembre, de mesures urgents per a la reducció de la temporalitat en l'ocupació pública, i s'aprova l'oferta d'ocupació pública de l'any 2022 en l'àmbit de la Conselleria de Sanitat Universal i Salut Pública, el qual establix que després de la finalització de tots els processos selectius corresponents a les OPE dels anys 2017, 2018, estabilització de 2019 i els convocats en execució del capítol I del Decret 71/2022, una vegada resolt el concurs de trasllats per categoria/cos/escala per al personal funcionari de carrera, es convocarà un únic procés de sol·licitud de places en el qual participaran totes les persones candidates que hagen superat els diferents processos selectius referenciats.

La present resolució podrà ser impugnada per les persones interessades mitjançant la interposició del recurs contenciós administratiu davant el Jutjat del Contenciós-Administratiu de la ciutat de València, en el termini de dos mesos, contat a partir del dia següent de la seua publicació, de conformitat amb el disposat a l’article 123 de la Llei 39/2015, d’1 de desembre, del procediment administratiu comú de les administracions públiques, així com als articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar el recurs de reposició, en el termini d’un mes, de conformitat amb els articles 123 i 124 de la referida Llei 39/2015. Tot això sense perjudici que les persones interessades puguen fer ús, si és el cas, de qualsevol altre que estimen procedent.

  

València, 19 de desembre de 2024

María Amparo Pinazo Gamir

Directora general de Personal

Esta disposició conté annexos. Consulteu-ne la versió en PDF.